සීමාසහිත සිලෝන් බිස්කට් සමාගමේ අනුග්‍රහයෙන් ශ්‍රී ලංකා පාසල් ක්‍රිකට් සංගමය සහ මැස්කොම් සමාගම සංවිධානය කරනු ලැබූ අන්තර් පාසල් 19 න් පහළ සීමිත ඕවර ක්‍රිකට් තරගමාලාවේ ඊයේ කොළඹ සී. සී. සී. පිටියේදී පැවැති අවසාන මහා තරගයට වර්ෂාව හරස්වීම හේතුවෙන් තරගය ජය පරාජයෙන් තොරව නිමාවට පත්විය.මේ අනුව කොළඹ රාජකීය විදුහල් පිල සහ ගාල්ල මහින්ද විදුහල් පිල සම සූරයන් බවට පත්වූ අතර හොඳම පිතිකරු ලෙස මහින්ද විදුහල් පිලේ නායක දෙනුවන් රාජකරුණා ද හොඳම පන්දු යවන්නා ලෙස එම කණ්ඩායමේම කෞශල්‍ය ගජසිංහ ද සම්මාන දිනාගත්තේය.තරගයේ වීරයා සම්මානය හිමිවූයේ කොළඹ රාජකීය විදුහල් නායක භානුක රාජපක්ෂටය.පළමුවෙන් පන්දුවට පහරදුන් කොළඹ රාජකීය විද්‍යාලය පන්දු ඕවර 40 කදී කඩුලු 08 ක් දැවී ලකුණු 244 ක් ලබා ගත්තේය.ආරම්භක පිතිකරුවකු වූ රමින් රඹුක්වැල්ල සහ කිත්රුවන් විතානගේ පළමු කඩුල්ලට පන්දු 98 කදී ලකුණු 94 ක් ලබා ගත්හ.